标题：817年
中国纪年
817年，唐宪宗昭文章武大圣至神孝皇帝元和十二年
历史大事
李愬安抚唐随邓士卒
元和十二年（八一七）正月，李愬代袁滋就任唐随邓（今河南泌阳）节度使。时军中屡为淮西（今河南汝南）兵所败，士气不振，不愿再战。李愬欲乘虚袭击淮西，先示以柔弱，使淮西兵懈怠。遂亲巡军营，安抚伤病将士，不言攻战进取。淮西将自以屡败官军，认为李愬名位低微，军政不肃，遂不为备。
程异赴江淮督征财赋
元和十二年（八一七）正月，宪宗以淮西（今河南汝南）、成德（今河北正定）两处用兵伐叛，粮草不继，遣盐铁副使程异赴江淮督征财赋。异至江淮，核查诸道上供钱米，得供军钱一百八十五万贯。六月，宪宗以程异有功，诏代王播为盐铁使。
遣回纥摩尼僧归国
元和元年（八0六），回纥摩尼僧随回纥使者入贡来长安（今陕西西安）。摩尼僧人往来长安西市，与商贾为好。十二年二月，回纥请婚未许，命宗正少卿李诚出使回纥，因遣摩尼僧等归国。
出内库钱物供军
自德宗贞元（七八五至八0四）以来，藩镇在两税上供以外，以“羡余”为名，屡有进奉，皆入皇帝私人库房——内库。时宪宗以淮西（今河南汝南）、成德（今河北正定）两处用兵讨乱，国用不足，屡出内库钱以供军。元和十年（八一五）十一月，诏出内库缯绢五十五万匹供淮西行营诸军。十一年十月，出内库钱五十万贯供军。十二年二月，出内库绢布六十九万段、匹，银五千两，付度支供军。九月，出内库罗绮、犀玉、金带之类，送度支估价供军。十三年六月讨淄青（今山东东平西北）李师道，出内库绢三十万匹、钱三十万贯，付度支供军。九月，出内库绢十万匹供给淄青行营诸军。
敕京城居民五家相保
元和十二年（八一七）二月，淄青（今山东东平西北）李师道、成德（今河北正定）王承宗欲阻朝廷对成德和淮西（今河南汝南）用兵伐叛，遣人折断唐帝陵庙门戟，焚烧京城积存刍草，用流箭将恐吓信射入京城，制造混乱。十日，敕京城居民五家相保，搜查贼党，以防不测。次年平定淄青，得淄青文书，其中有赏蒲城、潼关吏案卷，方知关吏受贿容奸。
李道古兵败申州
元和十二年（八一七）二月，鄂岳（今湖北武汉）观察使李道古率军出穆陵关（今湖北麻城西北），讨伐淮西（今河南汝南）吴元济。廿四日，道古进攻申州（今河南信阳），克其外城；又攻子城，城中守将趁夜黑出兵袭击，道古士卒无备惊乱，大败而归，死者甚众。
李愬擒吴元济数将
元和十二年（八一七）初，唐随邓（今河南泌阳）节度使李诉赴任后，安抚部卒，乘淮西（今河南汝南）无备，遂决意用兵。二月，奏请朝廷增兵，宪宗命昭义（今山西长治）、河中（今山西永济东）、鄜坊（今陕西富县）以步骑二千人拨给。七日，愬遣十将马少良率十余骑巡逻，擒吴元济骁将丁士良。士良感不杀之恩，愿尽死以报。愬命还其衣服器甲，署为捉生将。三月廿八日，愬用丁士良计，擒吴元济大将吴秀琳及其部将李宪，宪有勇力，恕改其名为忠义，用为部将。四月二日，擒吴元济将柳子野。五月二日，擒吴元济朗山（今河南确山）守将梁希果。愬厚待吴秀琳，与之商议袭取蔡州。秀琳以为取蔡州非李佑不可。李佑时为淮西骑将，有勇有谋，守兴桥栅（今河南汝南西北）。愬命部将史用诚以计擒佑，待以客礼。李佑遂降。
李光颜攻取郾城
元和十二年（八一七）三月，征讨淮西（今河南汝南）官军与敌隔溵水安营，诸军顾望不进，忠武（今河南许昌）节度使李光颜命兵马使王沛率五千人马强渡溵水。于是，河阳（今河南沁阳）、宣武（今河南开封）、河东（今山西太原南）、魏博（今河北大名）等军相继渡河，进逼郾城（今属河南）。廿七日，李光颜大败淮西兵三万人，敌将张伯良率残兵逃亡。官军围青陵（今河南项城西南），断郾城退路。四月六日，郾城令董昌龄与守将邓怀金举城降，光颜率军入据郾城。
罢河北行营
元和十一年（八一六）正月，宪宗诏发河东（今山西太原南）等六镇十万兵马征讨成德（今河北正定）王承宗。时行营不置统帅，命各镇自行进兵征讨。各路兵马相去甚远，难以配合，以致二年无功。百姓千里供军馈运，牛驴死者甚众。幽州（今北京）兵攻取成德武强县（今属河北），屯兵不进，度支每月支给军费十五万缗。朝廷财政困窘，难于负担。十二年五月，宰相李逢吉等奏请罢河北兵，集中兵力征讨淮西（今河南汝南），待淮西平定，再乘胜回取成德。宪宗犹豫甚久，十七日，诏罢河北行营，令六镇兵马各归本地。
李愬密议袭蔡州
元和十二年（八一七）初，唐随邓节度使李愬擒淮西（今河南汝南）吴元济数将，尽知敌军虚实，遂与淮西降将李佑、李忠义密议奇袭蔡州，部将恐佑诈降，劝阻李愬，愬不听。行营诸军皆不满，言佑假降朝廷，为吴无济内应。愬恐行营诸军以此言先上奏朝廷，因将李佑绑送京城，密奏与李佑等商议袭击蔡州之事，声言若朝廷杀佑，则无以成功。宪宗知情，诏释李佑以还愬。愬见李佑大喜，署为散兵马使，令其佩刀巡警，出入节度使帐中。愬与佑密议通宵达旦，往往留宿帐中。时唐随邓亲兵三千人，号为六院兵马，愬又以佑为六院兵马使。五月二十六，李愬遣兵攻淮西朗山（今河南确山），淮西遣兵救援，愬军失利。诸将遗恨不已，诉独欢欣，言于诸将曰：“此吾计也！”于是，召募敢死士卒三千人，号为“突将”，每日亲自训练，使常为行装，准备袭击蔡州。
裴度赴淮西行营督战
自元和九年（八一四）冬，宪宗发兵征讨淮西吴元济，历经四年，百姓馈运粮草，疲弊不堪。十二年七月，宪宗与宰相商议平淮西事，李逢吉等认为兵疲财竭，意欲罢兵。裴度认为，吴元济众叛亲离，但以官军诸将心不齐一，故至今未降。若臣亲往前线，诸将恐分其功，必争先杀敌。因请赴淮西行营督战。宪宗大悦，诏以度为淮西宣慰处置使。度奏请刑部侍郎马总为宣慰副使，右庶子韩愈为行军司马，嘉王傅高承简为都押牙。临行前，裴度言于宪宗：若灭吴元济，则回朝有期；若元济仍在，则归朝无日。宪宗感动涕流。八月三日，裴度赴淮西行营，宪宗亲往通化门送行，命禁军神策军三百人随行护卫。
裴度奏罢中使监阵
元和十二年（八一七）八月廿七日，淮西宣慰处置使裴度至郾城（今属河南），以该城为驻所。此前，诸道兵马皆有中使（宦官）监阵，干扰军将指挥。度奏请罢之。诸将由此始专军事，遂有战功。
李佑建言袭蔡州
元和十二年（八一七）九月，淮西降将李佑建议唐随邓节度使李愬袭击蔡州。李佑认为，淮西精兵皆驻屯时曲（今河南漯河南）及四境要塞拒抗朝廷官军，蔡州守兵皆老弱病残。避实就虚，可率军直抵蔡州城下，活捉贼魁吴元济。李诉采纳其策。十月八日，密派掌书记郑澥到郾城请示裴度，度日：“兵非出奇不胜。”同意李愬袭击蔡州的作战方案。
李愬雪夜袭蔡州
元和十二年（八一七）十月，唐随邓节度使李愬采纳淮西吴元济降将李佑的建议，密谋袭击蔡州（今河南汝南）。十五日，李愬命马步都虞候史旻率兵留镇文城（今河南遂平西），命李佑、李忠义率突将三千人为先锋，李进诚率三千人为后卫，自与监军率三千人为中军，整装出兵。行六十里，天黑至张柴村（今河南遂平东），尽杀淮西守兵及烽卒，占领敌军营。愬令将士略作休整，留五百人镇守，切断淮西时曲（今河南漯河南）守兵退路。然后率军继续东进。时大风雪，旌旗冻裂，将士急行七十里，抵蔡州城下。附近有鹅鸭池，愬令击鹅鸭以掩行军声响。自贞元二年（786）吴少诚为淮西节度使，割据三十余年，官军从未至蔡州，故淮西士卒麻痹无备。十六日夜，李佑率突将先登入城，杀城上守卒，开门迎接李愬。拂晓，李愬入居吴元济外宅。元济正熟睡，闻李愬军令声，慌忙率随从登牙城拒战。时吴元济大将董重质率精兵万余人屯守时曲，李愬厚待其家眷，派其子赴时曲送信招降。重质遂单骑回城受降。愬将李进诚攻打蔡州牙城，蔡州百姓纷纷取柴草助官军焚烧城门，十七日傍晚，克牙城，吴元济降。十八日，李愬将吴元济解送长安，并向裴度告捷。是日，淮西申（今河南信阳）、光（今河南潢川）二州及各处守卒二万余人皆降，淮西平定。
裴度安抚淮西降卒百姓
元和十二年（八一七）十月，李愬率军奇袭蔡州（今河南汝南），活捉吴元济，派人向淮西宣慰处置使裴度告捷。廿四日，裴度派副使马总先入蔡州慰问官军，随后，率淮西降卒万余人赴蔡州。裴度不顾部下劝阻，以淮西降卒为亲兵，以安抚士心，降卒无不感动流涕。度又除去吴少阳、吴元济父子禁止百姓夜半点灯、喝酒议论等苛政，惟禁盗贼，百姓往来不限昼夜，蔡州人始知有生人之乐。
吴元济被杀
元和十二年（八一七）十月，李愬率军奇袭蔡州，活捉吴元济，押送京城。十一月一日，斩于独柳树下。吴元济，沧州清池（今河北沧州东南）人，前淮西节度使吴少阳长子。初为摄蔡州刺史。元和九年闰六月，少阳卒，元济匿丧不报，擅为留后，以大将董重质为谋主，遣兵焚掠舞阳（今属河南）等地。宪宗在宰相李吉甫、武元衡和御史中丞裴度等人的支持下，发诸道兵征讨，历经四年，终于平定。死年三十五岁。
以宦官为馆驿使
元和十二年（八一七）十一月七日，宪宗诏命宦官为馆驿使。此前制度，是以监察御史监理馆驿，亦称馆驿使。左补阙裴潾认为，宦官、朝官各有职份，不宜以宦官侵朝官之职。宪宗不听。
韩愈、李愬争《平淮西碑》事
元和十二年（八一七）十月，唐朝官军平定淮西（今河南汝南）吴元济叛乱，群臣奏请勒石以纪其功，宪宗命韩愈撰写碑文，韩愈遂作《平淮西碑》。韩愈以平定淮西，系由宰相裴度主持朝政，故碑文多归功于度。李愬自以率军奇袭蔡州，活捉吴元济，功居第一，颇不能平，因其妻为唐安公主之女，出入宫禁，向宪宗哭诉碑文不实。宪宗遂令磨去碑文，由翰林学士段文昌重新撰写刊刻。宋政和（一一一一至一一一七）中，知蔡州事陈珦又磨去段文，再刻韩文。韩文见《昌黎集》卷三十，段文载《唐文粹》五十九。
李肇撰《翰林志》
元和十二年（八一七），李肇由监察御史入翰林院为学士，撰成《翰林志》一卷。此书较全面地记述了唐代翰林学士制度的沿革，及学士的职掌、待遇，学士院设施等有关方面事宜。南宋时，洪迈将此书收入《翰苑群书》。
通鉴记载
宪宗昭文章武大圣至神孝皇帝中之下元和十二年（丁酉，公元八一七年） 
春，正月，甲申，贬袁滋为抚州刺史。 
李愬至唐州，军中承丧败之馀，士卒皆惮战，愬知之。有出迓者，愬谓之曰：“天子知愬柔懦，能忍耻，故使来拊循尔曹。至于战攻进取，非吾事也。”众信而安之。愬亲行视，士卒伤病者存恤之，不事威严。或以军政不肃为言，愬曰：“吾非不知也。袁尚书专以恩惠怀贼，贼易之，闻吾至，必增备，故吾示之以不肃。彼必以吾为懦而懈惰，然后可图也。”淮西人自以尝败高、袁二帅，轻愬名位素微，遂不为备。 
遣盐铁转运副使程异督财赋于江、淮。 
回鹘屡请尚公主，有司计其费近五百万缗，时中原方用兵，故上未之许。二月，辛卯朔，遣回鹘摩尼僧等归国，命宗正少卿李诚使回鹘谕意，以缓其期。 
李愬谋袭蔡州，表请益兵，诏以昭义、河中、鄜坊步骑二千给之。丁酉，愬遣十将马少良将十馀骑巡逻，遇吴元济捉生虞候丁士良，与战，擒之。士良，元济骁将，常为东边患，众请刳其心，愬许之。既而召诘之，士良无惧色。愬曰：“真丈夫也！”命释其缚。士良乃自言：“本非淮西士，贞元中隶安州，与吴氏战，为其所擒，自分死矣。吴氏释我而用之，我因吴氏而再生，故为吴氏父子竭力。昨日力屈，复为公所擒，亦分死矣。今公又生之，请尽死以报德！”愬乃给其衣服器械，署为捉生将。 
己亥，淮西行营奏克蔡州古葛伯城。 
丁士良言于李愬曰：“吴秀琳拥三千之众，据文城栅，为贼左臂，官军不敢近者，有陈光洽为之谋主也。光洽勇而轻，好自出战，请为公先擒光洽，则秀琳自降矣。”戊申，士良擒光洽以归。 
鄂岳观察使李道古引兵出穆陵关。甲寅，攻申州，克其外郭，进攻子城。城中守将夜出兵击之，道古之众惊乱，死者甚众。道古，皋之子也。 
淮西被兵数年，竭仓廪以奉战士，民多无食，采菱芡鱼鳖鸟兽食之，亦尽，相帅归官军者前后五千馀户。贼亦患其耗粮食，不复禁。庚申，敕置行县以处之，为择县令，使之抚养，并置兵以卫之。 
三月，乙丑，李愬自唐州徙屯宜阳栅。 
郗士美败于柏乡，拔营而归，士卒死者千馀人。 
戊辰，赐程执恭名权。 
戊寅，王承宗遣兵二万入东光，断白桥路。程权不能御，以众归沧州。 
吴秀琳以文城栅降于李愬。戊子，愬引兵至文城西五里，遣唐州刺史李进诚将甲士八千至城下，召秀琳，城中矢石如雨，众不得前。进诚还报：“贼伪降，未可信也。”愬曰：“此待我至耳。”即前至城下，秀琳束兵投身马足下，愬抚其背慰劳之，降其众三千人。秀琳将李宪有材勇，愬更其名曰忠义而用之，悉迁妇女于唐州，入据其城。于是唐、邓军气复振，人有欲战之志。贼中降者相继于道，随其所便而置之。闻有父母者，给粟帛遣之，曰：“汝曹皆王人，勿弃亲戚。”众皆感泣。 
官军与淮西兵夹溵水而军，诸军相顾望，无敢渡溵水者。陈许兵马使王沛先引兵五千渡凉水，据要地为城，于是河阳、宣武、河东、魏博等军相继皆度，进逼郾城。丁亥，李光颜败淮西兵三万于郾城，走其将张伯良，杀士卒什二三。 
己丑，李愬遣山河十将董少玢等分兵攻诸栅。其日，少玢下马鞍山，拔路口栅。夏，四月，辛卯，山河十将马少良下嵖岈山，擒淮西将柳子野。 
吴元济以蔡人董昌龄为郾城令，质其母杨氏。杨氏谓昌龄曰：“顺死贤于逆生，汝去逆而吾死，乃孝子也；从逆而吾生，是戮吾也。”会官军围青陵，绝郾城归路，郾城守将邓怀金谋于昌龄，昌龄劝之归国，怀金乃请降于李光颜曰：“城人之父母妻子皆在蔡州，请公来攻城，吾举烽求救，救兵至，公逆击之，蔡兵必败，然后吾降，则父母妻子庶免矣。”光颜从之。乙未，昌龄、怀金举城降，光颜引兵入据之。吴元济闻郾城不守，甚惧。时董重质将骡军守洄曲，元济悉发亲近及守城卒诣重质以拒之。 
李溵山河十将妫雅、田智荣下冶炉城。丙申，十将阎士荣下白狗、汶港二栅。癸卯，妫雅、田智荣破西平。丙午，游弈兵马使王义破楚城。五月，辛酉，李愬遣柳子野、李忠义袭郎山，擒其守将梁希果。 
六镇讨王承宗者兵十馀万，回环数千里，既无统帅，又相去运，期约难壹，由是历二年无功，千里馈运，牛驴死者什四五。刘总既得武强，引兵出境才五里，留屯不进，月给度支钱十五万缗。李逢吉及朝士多言“宜并力先取淮西。俟淮西平，乘其胜势，回取恒冀，如拾芥耳！”上犹豫，久乃从之。丙子，罢河北行营，各使还镇。 
丁丑，李愬遣方城镇遏使李荣宗击青喜城，拔之。愬每得降卒，必亲引问委曲，由是贼中险易远近虚实尽知之。愬厚待吴秀琳，与之谋取蔡。秀琳曰：“公欲取蔡，非得李祐不可，秀琳无能为也。”祐者，淮西骑将，有勇略，守兴桥栅，常陵暴官军。庚辰，祐帅士卒刈麦于张柴村，愬召厢虞候史用诚，戒之曰：“尔以三百骑伏彼林中，又使人摇帜于前，若将焚其麦积者。祐素易官军，必轻骑来逐之，尔乃发骑掩之，必擒之。”用诚如言而往，生擒祐以归。将士以祐向日多杀官军，争请杀之。愬不许，释缚，待以客礼。时愬欲袭蔡，而更密其谋，独召祐及李忠义屏人语，或至夜分，他人莫得预闻。诸将恐祐为变，多谏愬。愬待祐益厚。士卒亦不悦，诸军日有牒称祐为贼内应，且言得贼谋者具言其事。愬恐谤先达于上，己不及救，乃持祐泣曰：“岂天不欲平此贼邪！何吾二人相知之深而不能胜众口也。”因谓众曰：“诸君既以祐为疑，请令归死于天子。”乃械祐送京师，先密表其状，且曰：“若杀祐，则无以成功。”诏释之，以还愬。愬见之喜，执其手曰：“尔之得全，社稷之灵也！”乃署散兵马使，令佩刀巡警，出入帐中。或与之同宿，密语不寐达曙，有窃听于帐外者，但闻祐感泣声。时唐、随牙队三千人，号六院兵马，皆山南东道之精锐也。愬又以祐为六院兵马使。旧军令，舍贼谍者屠其家。愬除其令，使厚待之。谍反以情告愬，愬益知贼中虚实。乙酉，愬遣兵攻朗山，淮西兵救之，官军不利。众皆怅恨，愬独欢然曰：“此吾计也！”乃募敢死士三千人，号曰突将，朝夕自教习之，使常为行备，欲以袭蔡。会久雨，所在积水，未果。 
闰月，己亥，程异还自江、淮，得供军钱百八十五万缗。 
谏议大夫韦绶兼太子侍读，每以珍膳饷太子，又悦太子以谐谑。上闻之，丁未，罢绶侍读，寻出为虔州刺史。绶，京兆人也。 
吴元济见其下数叛，兵势日蹙，六月，壬戌，上表谢罪，愿束身自归。上遣中使赐诏，许以不死，而为左右及大将董重质所制，不得出。 
秋，七月，大水，或平地二丈。 
初，国子祭酒孔戣为华州刺史，明州岁贡蚶、蛤、淡菜，水陆递夫劳费，戣奏疏罢之。甲辰，岭南节度使崔咏薨，宰相奏拟代咏者数人，上皆不用，曰：“顷有谏进蚶、蛤、淡菜者为谁，可求其人与之。”庚戌，以戣为岭南节度使。 
诸军讨淮西，四年不克，馈运疲弊，民至有以驴耕者。上亦病之，以问宰相。李逢吉等竞言师老财竭，意欲罢兵。裴度独无言，上问之，对曰：“臣请自往督战。”乙卯，上复谓度曰：“卿真能为朕行乎？”对曰：“臣誓不与此贼俱生！臣比观吴元济表，势实窘蹙，但诸将心不壹，不并力迫之，故未降耳。若臣自诣行营，诸将恐臣夺其功，必争进破贼矣。”上悦，丙戌，以度为门下侍郎、同平章事、兼彰义节度使，仍充淮西宣慰招讨处置使。又以户部侍郎崔群为中书侍朗、同平章事。制下，度以韩弘已为都统，不欲更为招讨，请但称宣慰处置使，仍奏刑部侍郎马总为宣慰副使，右庶子韩愈为彰义行军司马，判官、书记皆朝廷之选，上皆从之。度将行，言于上曰：“臣若贼灭，则朝天有期；贼在，则归阙无日。”上为之流涕。八月，庚申，度赴淮西，上御通化门送之。右神武将军张茂和，茂昭弟也，尝以胆略自炫于度。度表为都押牙，茂和辞以疾，度奏请斩之。上曰：“此忠顺之门，为卿远贬。”辛酉，贬茂和永州司马。以嘉王傅高承简为都押牙。承简，崇文之子也。 
李逢吉不欲讨蔡，翰林学士令狐楚与逢吉善，度恐其合中外之势以沮军事，乃请改制书数字，且言其草制失辞。壬戌，罢楚为中书舍人。 
李光颜、乌重胤与淮西战，癸亥，败于贾店。 
裴度过襄城南白草原，淮西人以骁骑七百邀之。镇将楚丘曹华知而为备，击却之。度虽辞招讨名，实行无帅事，以郾城为治所。甲申，至郾城。先是，诸道皆有中使监陈，进退不由主将，胜则先使献捷，不利则陵挫百端。度悉奏去之，诸将始得专军事，战多有功。 
九月，庚子，淮西兵寇溵水镇，杀三将，焚刍藁而去。 
初，上为广陵王，布衣张宿以辩口得幸。及即位，累官至比部员外郎。宿招权受赂于外，门下侍郎、同平章事李逢吉恶之。上欲以宿为谏议大夫，逢吉曰：“谏议重任，必能可否朝政，始宜为之。宿小人，岂得窃贤者之位！必欲用宿，请先去臣乃可。”上由是不悦。逢吉又与裴度异议，上方倚度以平蔡。丁未，罢逢吉为东川节度使。 
甲寅，李愬将攻吴房，诸将曰：“今日往亡。”愬曰：“吾兵少，不足战，宜出其不意。彼以往亡不吾虞，正可击也。”遂往，克其外城，斩首千馀级。馀众保子城，不敢出。愬引兵还以诱之，淮西将孙献忠果以骁骑五百追击其背。众惊，将走，愬下马据胡床，令曰：“敢退者斩！”返旆力战，献忠死，淮西兵乃退。或劝愬乘胜攻其子城，可拔也。愬曰：“非吾计也。”引兵还营。 
李祐言于李愬曰：“蔡之精兵皆在洄曲，及四境拒守，守州城者皆羸老之卒，可以乘虚直抵其城。比贼将闻之，元济已成擒矣。”愬然之。冬十月，甲子，遣掌书记郑澥至郾城，密白裴度。度曰：“兵非出奇不胜，常侍良图也。” 
上竟用张宿为谏议大夫，崔群、王涯固谏，不听；乃请以为权知谏议大夫，许之。宿由是怨执政及当时端方之士，与皇甫镈相表里，谮去之。 
裴度帅僚佐观筑城于沱口，董重质帅骑出五沟，邀之，大呼而进，注弩挺刃，势将及度。李光颜与田布力战，拒之，度仅得入城。贼退，布扼其沟中归路。贼下马逾沟，坠压死者千馀人。 
辛未，李愬命马步都虞候、随州刺史史旻等留镇文城，命李祐、李忠义帅突将三千为前驱，自与监军将三千人为中军，命李进诚将三千人殿其后。军出，不知所之。愬曰：“但东行。”行六十里，夜，至张柴村，尽杀其戍卒及烽子。据其栅，命士卒少休，食干Я，整羁靮，留义成军五百人镇之，以断朗山救兵。命丁士良将五百人断洄曲及诸道桥梁，复夜引兵出门。诸将请所之，愬曰：“入蔡州取吴元济！”诸将皆失色。监军哭曰：“果落李祐奸计！”时大风雪，旌旗裂，人马冻死者相望。天阴黑，自张柴村以东道路，皆官军所未尝行，人人自以为必死，然畏愬，莫敢违。夜半，雪愈甚，行七十里，至州城。近城有鹅鸭池，愬令惊之以混军声。自吴少诚拒命，官军不至蔡州城下三十馀年，故蔡人不为备。壬申，四鼓，愬至城下，无一人知者。李愬、李忠义䦆其城为坎以先登，壮士从之。守门卒方熟寐，尽杀之，而留击柝者，使击柝如故，遂开门纳众。及里城，亦然，城中皆不之觉。鸡鸣，雪止，愬入居元济外宅。或告元济曰：“官军至矣！”元济尚寝，笑曰：“俘囚为盗耳！晓当尽戮之。”又有告者曰：“城陷矣！”元济曰：“此必洄曲子弟就吾求寒衣也。”起，听于廷，闻愬军号令曰：“常侍传语！”应者近万人。元济始惧，曰：“何等常侍，能至于此！”乃帅左右登牙城拒战。 
时董重质拥精兵万馀人据洄曲。愬曰：“元济所望者，重质之救耳。”乃访重质家，厚抚之，遣其子传道持书谕重质。重质遂单骑诣愬降。 
愬遣李进诚攻牙城，毁其外门，得甲库，取其器械。癸酉，复攻之，烧其南门，民争负薪刍助之，城上矢如?胃毛。晡时，门坏，元济于城上请罪，进诚梯而下之。甲戌，愬以槛车送元济诣京师，且告于裴度。是日，申、光二州及诸镇兵二万馀人相继来降。自元济就擒，愬不戮一人，凡元济官吏、帐下、厨厩之卒，皆复其职，使之不疑，然后屯于鞠场以待裴度。 
以淮南节度使李鄘为门下侍郎、同平章事。 
己卯，淮西行营奏获吴元济，光禄少卿杨元卿言于上曰：“淮西大有珍宝，臣能知之，往取必得。”上曰：“朕讨淮西，为人除害，珍宝非所求也。 
董重质之去洄曲军也，李光颜驰入其壁，悉降其众。庚辰，裴度遣马总先入蔡州慰抚。辛巳，度建彰义军节，将降卒万馀人入城，李愬具橐鞬出迎，拜于路左。度将避之，愬曰：“蔡人顽悖，不识上下之分，数十年矣。愿公因而示之，使知朝廷之尊。”度乃受之。李愬还军文城，诸将请曰：“始公败于郎山而不忧，胜于吴房而不取，冒大风甚雪而不止，孤军深入而不惧，然卒以成功，皆众人所不谕也，敢问其故？”愬曰：“朗山不利，则贼轻我而不为备矣。取吴房，则其众奔蔡，并力固守，故存之以分其兵。风雪阴晦，则烽火不接，不知吾至。孤军深入，则入皆致死，战自倍矣。夫视元者不顾近，虑大者不计细，若矜小胜，恤小败，先自挠矣，何暇立功乎！”众皆服。愬俭于奉己而丰于待士，知贤不疑，见可能断，此其所以成功也。 
裴度以蔡卒为牙兵，或谏曰：“蔡人反仄者尚多，不可不备。”度笑曰：“吾为彰义节度使，元恶既擒，蔡人则吾人也，又何疑焉！”蔡人闻之感泣。先是吴氏父子阻兵，禁人偶语于涂，夜不然烛，有以酒食相过从者罪死。度既视事，下令惟禁盗贼斗杀，馀皆不问，往来者不限昼夜，蔡人始知有生民之乐。 
甲申，诏韩弘、裴度条列平蔡将士功状及蔡之将士降者，皆差第以闻。淮西州县百姓，给复二年；近贼四州，免来年夏税。官军战亡者，皆为收葬，给其家衣粮五年；其因战伤残废者，勿停衣粮。 
十一月，丙戌朔，上御兴安门受俘，遂以吴元济献庙社，斩于独柳之下。 
初，淮西之人劫于李希烈、吴少诚之威虐，不能自拔，久而老者衰，幼者壮，安于悖逆，不复知有朝廷矣。自少诚以来，遣诸将出兵，皆不束以法制，听各以便宜自战，故人人得尽其才。韩全义之败于溵水也，于其帐中得朝贵所与问讯书，少诚束而示众曰：“此皆公卿属全义书，云破蔡州日，乞一将士妻女为婢妾。”由是众皆愤怒，以死为贼用。虽居中士，其风俗犷戾，过于夷貊。故以三州之众，举天下之兵环而攻之，四年然后克之。官军之攻元济也，李师道募人通使于蔡，察其形势，牙前虞候刘晏平应募，出汴、宋间，潜行至蔡。元济大喜，厚礼而遣之。晏平还至郓，师道屏人而问之，晏平曰：“元济暴兵数万于外，阽危如此，而日与仆妾游戏博奕于内，晏然曾无忧色。以愚观之，殆必亡，不久矣！”师道素倚淮西为援，闻之惊怒，寻诬以他过，杖杀之。 
戊子，以李愬为山南东道节度使，赐爵凉国公；加韩弘兼侍中；李光颜、乌重胤等各迁官有差。 
旧制，御史二人知驿。壬辰，诏以宦者为馆驿使。左补阙裴潾谏曰：“内臣外事，职分各殊，切在塞侵官之源，绝出位之渐。事有不便，必戒于初；令或有妨，不必在大。”上不听。 
甲午，恩王连薨。 
辛丑，以唐、随兵马使李祐为神武将军，知军事。 
裴度以马总为彰义留兵。癸丑，发蔡州。上封二剑以授梁守谦，使诛吴元济旧将。度至郾城，遇之，复与俱入蔡州，量罪施刑，不尽如诏旨，仍上疏言之。 
十二月，壬戌，赐裴度爵晋国公，复入知政事。以马总为淮西节度使。 
初，吐突承璀方贵宠用事，为淮南监军。李鄘为节度使，性刚严，与承璀互相敬惮，故未尝相失。承璀归，引鄘为相。鄘耻由宦官进，及将佐出祖，乐作，鄘泣下曰：“吾老安外镇，宰相非吾任也！”戊寅，鄘至京师，辞疾，不入见，不视事，百官到门，皆辞不见。 
庚辰，贬淮西降将董重质为春州司户。重质为吴元济谋主，屡破官军。上欲杀之，李愬奏先许重质以不死。